MOKINIO ELGESIO TAISYKLĖS

BENDROS NUOSTATOS

* Atmink- mokyklos vardas priklauso nuo tavo elgesio;
* Stropiai ir sąžiningai mokykis, būk dėmesingas ir drausmingas pamokose;
* Pagarbiai bendrauk su mokyklos bendruomenės nariais;
* Gerbk vyresnius ir mokytojus, būk taktiškas, globok už save jaunesnius, nesmurtauk, nesityčiok iš kitų , neskriausk silpnesnio;
* Pagarbiai priimk svečią mokykloje;
* Tausok vadovėlius ir kitą mokyklos turtą;
* Nesikeik, nerūkyk, nevartok alkoholinių gėrimų , kitų psichoaktyviųmedžiagų, neimk svetimo daikto, nežaisk azartinių žaidimų;
* Rūpinkis mokyklos švara ir tvarka;
* Visada turėk pamokoms reikalingas mokymo priemones;
* Į mokyklą ateik švarus ir tvarkingai apsirengęs mokyklinę uniformą. Viršutinius rūbus palik rūbinėje;
* Nepraleisk pamokų be pateisinamos priežasties, pateisink praleistas.
* Nevėluok į pamokas ir užsiėmimus.
* Pamokų metu nevaikščiok po mokyklą;
* Netrukdyk sau ir kitiems pamokoje, pamokų metu išjunk mobilųjį telefoną ir juo nesinaudok;
* Budėjimo metu stropiai vykdyk visas budinčiojo pareigas.

 MOKINIO TEISĖS

* Gauti visą informaciją apie mokyklą, jos vykdomas švietimo programas, mokymosi formas;
* Rinktis mokyklos siūlomus pasirenkamuosius dalykus, užsienio kalbą, mokymosi lygį, dalykų modulius, papildomo ugdymo programas, būrelius;
* Nemokamai naudotis mokyklos biblioteka, vadovėliais ir kita literatūra.
* Dalyvauti mokyklos savivaldoje;
* Pagal savo gebėjimus ir poreikius mokytis mokykloje ir įgyti valstybinius standartus atitinkantį išsilavinimą – pradinį, pagrindinį ar vidurinį;
* Gauti psichologinę ir socialinę pagalbą;
* Gauti pirminę sveikatos priežiūros pagalbą;
* Susipažinti su visa mokykloje sukaupta informacija apie save, dalyvauti, kai svarstomi su elgesiu susiję klausimai;
* Būti supažindintam su saugos reikalavimais bei mokyklos vidaus taisyklėmis;
* Būti tinkamai informuotam apie savo teises ir pareigas;

 MOKINIO PAREIGOS

* Mokytis, pagal privalomojo švietimo programas, iki tau sueis 16 metų;
* Laikytis mokymosi sutarties sąlygų, vidaus darbo tvarkos, mokinio elgesio taisyklių;
* Stropiai mokytis, gerbti mokytojus ir kitus mokyklos bendruomenės bei visuomenės narius, laikytis visuomenėje pripažintų žmonių bendravimo ir elgesio normų;
* Prisiimti atsakomybę už netinkamą savo elgesį;
* Sąžiningai atlikti skirtas užduotis, socialinę – pilietinę veiklą, dalyvauti mokyklos organizuojamuose pasiekimų patikrinimuose, testavimuose, egzaminuose;
* Nuolat lankyti mokyklą, nepraleisti pamokų be pateisinamos priežasties;
* Tausoti mokyklos turtą, jį tyčia sugadinus, atlyginti mokyklai padarytą žalą;
* Gerbti lietuvių kalbą ir kultūrą;
* Laikytis LR įstatymų, švietimo įstatymų, mokyklos nuostatų, mokinio elgesio taisyklių.

Parengė

Socialinė pedagogė

Laura Sidokerskienė